**Taivalkosken kunta tiedottaa kunnan ympäristönsuojelumääräysten valmistelun aloittamisesta**

Kuusamon kaupungin yhdyskuntatekniikan lautakunnan ympäristöjaosto on 7.3.2023 § 10 päättänyt käynnistää ympäristönsuojelumääräysten laatimisen aloittamisen yhteistoiminta-alueelle.

Päätöksen mukaan Yhdyskuntatekniikan ympäristöjaosto päätti esittää Kuusamon, Posion ja Taivalkosken kunnille, että

1. yhteistoiminta-alueella aloitetaan kuntien ympäristönsuojelumääräysten laatiminen,

2. mikäli kunta hyväksyy edellä mainitun esityksen, se tiedottaa kunnan ympäristönsuojelumääräysten valmistelun aloittamisesta kunnan tietoverkkosivuilla,

3. kunnat valtuuttavat kunnan ympäristönsuojeluviranomaisen laatimaan luonnoksen kunnan ympäristönsuojelumääräyksistä.

Tekninen lautakunta kokouksessaan 30.3.2023 § 55 päätti, että Taivalkosken kunnan ympäristönsuojeluviranomainen voi aloittaa ympäristönsuojelumääräysten laatimisen valmistelun.

Taivalkoski 4.4.2023 TEKNINEN LAUTAKUNTA